རང་ཉིད་བོད་མི་ཞིག་ཡིན་པ་བརྗེད་མི་རུང་།ད་ལྟ་བོད་པ་མང་བོ་ཞིག་གིས་རང་ཉིད་བོད་རིགས་ཡིན་པ་རྩ་བ་ཉིད་ནས་བརྗེད་ཚར་འདུགཅིའི་ཕྱིར་ཞེ་ན།ལྟོས་དང་།མང་བོ་ཞིག་གི་ལུས་ན་བོད་ལྭ་མེད།ཁ་ན་བོད་སྐད་མེད།སེམས་ན་དད་པ་མེད།མདོར་ན་ཁྱོད་བོད་ཡིན་པར་འཇོག་བྱེད་ཀྱི་ཁྱད་ཆོས་གང་ཡང་མི་རྙེད་པས་སོ།།འདི་ནི་ད་སྔ་ཡན་ཆད་ལ་བོད་ཀྱི་ལོ་རྒྱུས་སྟེང་བྱུང་མ་མྱོང་བའི་གནས་ཚུལ་ཤིན་ཏུ་ཡིད་སྐྱོ་ཞིང་ཚབས་ཆེ་བ་ཞིག་རེད་སྙམ།ཀུན་གཟིགས་པཎ་ཆེན་རིན་པོ་ཆེ་སྐུ་འཕྲེང་བཅུ་བ་མཆོག་གིས།ཁྱོད་ཀྱིས་བོད་སྐད་བཤད་མི་འདོད་ན་མ་བཤད་ཀྱང་ཆོགབོད་ལྭ་གྱོན་མི་འདོད་ན་མ་གོན་ནའང་ཆོག་མོད།འོན་ཀྱང་ཁྱོད་ཀྱི་ཤ་ཁྲག་རུས་པ་ཇི་ལྟར་བྱེད་རྒྱུ་ཡིན་ཞེས་གསུངས་པ་ནི་ཇི་འདྲའི་གོ་རྒྱུ་ཡོད་པ་ཞིག་རེད་ཨང་།